Guanting-demningen

Guanting-demningen er en demning med et vannkraftverk ved Taihang-fjellene i den 650 km lange elva Yongding, ved tettstedet Guanting i fylket Huailai i Hebei provins, men nær grensen i øst til de vestligste traktene av fylket Yanqing i Beijing, nordlige Kina. Utbyggingen skjedde på 1950-tallet. 

Demningen har tidligere forsynt hovedstaden Beijing med drikkevann, men nå kommer dette fra Miyun-demningen og fra grunnvann. 

Guanting-reservoaret er det største rundt Beijing, med 46,5 km² vannspeil. Nedbørsområdet for reservoaret er på 25.000 km². Allerede i 1971 ble folk syke av fisken fra reservoaret, og i 1997 var drikkevannet blitt så forurenset at det ble forbudt å benytte.

Se også
Miyun-demningen

Referanser

Eksterne lenker
 Probe International  - side 4-8, 14 (kart side 63).
 Beifang Investigation – foto av anlegget.

Demninger i Folkerepublikken Kina
Vannkraftverk i Folkerepublikken Kina
Kraftverk i Hebei
Byggverk i Beijing